
R E F E R A T   D E  A P R O B A R E
pentru modificarea și completarea Hotărârii Consiliului Local nr. 215/2022 privind stabilirea nivelurilor impozitelor şi taxelor locale în municipiul Brad
 pentru anul 2023



Prin Hotărârea Consiliului Local nr. 59/2022 s-a aprobat indexarea cu rata inflației de 5,1 % a limitelor amenzilor prevăzute la art. 493 alin. 3 și alin. 4 din Legea nr. 227/2015 privind Codul fiscal, cu modificările și completările ulterioare, la nivelul municipiului Brad, județul Hunedoara, pentru anul 2023.
Prin Hotărârea Consiliului Local nr. 215/2022 au fost aprobate nivelurile impozitelor şi taxelor locale în municipiul Brad pentru anul  2023. În Anexa nr. 8 la această hotărâre au fost figurate și limitele minime și maxime ale amenzilor în cazul persoanelor și persoanelor juridice.
Dat fiind faptul că limitele amenzilor au fost aprobate prin Hotărârea Consiliului Local nr. 59/2022 și în scopul prevenirii unor interpretări contradictorii cu privire la aplicarea acestora, consider că nu este necesar ca acestea să mai fie cuprinse și în Anexa nr. 8 la Hotărârea Consiliului Local nr. 215/2022, motiv pentru care propun eliminarea sintagmelor ”Limite minime şi maxime ale amenzilor în cazul persoanelor fizice” și respectiv ”În cazul persoanele juridice limitele minime şi maxime ale amenzilor prevăzute la alin. 3 şi 4 art. 493 din Codul fiscal se majorează cu 300%” din cuprinsul anexei.
Tot în această anexă este prevăzută o taxă ”pentru consultaţii pe probleme de urbanism, administrarea domeniului public şi privat, taxe impozite, comercial şi juridic” în cuantum de 10 lei. Întrucât această taxă nu a fost aplicată și nici nu are aplicabilitate, propun eliminarea acesteia din cuprinsul Anexei nr. 8.
Mai mult, din eroare, Biroul Urbanism, Amenajarea Teritoriului, Investiții a omis să figureze în Anexa nr. 8 și ”taxa pentru eliberarea Avizului de oportunitate aferent P.U.Z.”,  în cuantum de 40 de lei. Astfel,  propun completarea anexei cu această taxă.
În contextul celor de mai sus am inițiat prezentul proiect de hotărâre prin care am propus modificarea și completarea Hotărârii Consiliului Local nr. 215/2022 privind stabilirea nivelurilor impozitelor și taxelor locale în municipiul Brad pentru anul 2023 și –l spun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile Titlului IX „Impozite şi taxele locale” din Legea nr. 227/2015 privind Codul fiscal, cu modificările şi completările ulterioare, ale art. 266 alin. 5, alin. 6 şi alin. 7 din Legea nr. 207/2015 privind Codul de procedură fiscală, cu modificările şi completările ulterioare, ale Legii nr. 273/2006 privind finanţele publice locale cu modificările şi completările ulterioare, ale Legii nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor, republicată, cu modificările şi completările ulterioare, precum și ale art. 37 din Legea nr. 350/2001 privind amenajarea teritoriului și urbanismul, cu modificările și completările ulterioare.



PRIMAR
Florin CAZACU
